وفاة أبلة فضيلة أشهر مقدمة برامج أطفال في عمر ٩٤ سنة
#000004
سره الباتع: أول ملسلسل تاريخي بعد طول غياب وبعض التحفظات على شخص خالد يوسف
#000011
“كشري ماما” في بوسطن الأمريكية: أكل الشارع المصري في الغرب
#000015
قمة تكني: أكبر تجمع لأصحاب الشركات الناشئة في المتحف القومي للحضارة
#000033
ازاي التفرقة في المعاملة بين الأخوات بتسبب مشاكل تفضل طول العمر؟
#000043
الصفحة الرئيسيةخواطرالتعليم في مصر القديمة: أول مدرسة ومكتبة في تاريخ الإنسانية
#000046
التعليم في مصر القديمة: أول مدرسة ومكتبة في تاريخ الإنسانية
#000047
مش هنستغرب لما نعرف إن التعليم في مصر القديمة كان حاجة اجتماعية مهمة، لإن قيام حضارة عظيمة زيّ حضارة مصر، أكيد كان محتاج نظام تعليمي ينقل علومها وفنونها وثقافتها، ويخلق من شعبها سياسيين واقتصاديين وفنانين.
#000049
ماكانش عند المصري القديم مدارس قائمة بذاتها، زيّ المنظومة التعليمية الحديثة، ولكن كان التعليم في البداية مقتصر على قصر الملك والنبلاء، وتعليم أبنائهم بس، ولكن امتد التعليم فيما بعد وشمل طبقات أكتر من المجتمع وأصبح المعبد هو مكان طلب العلم
#000050
سمى المصريين المدرسة “بر – عنخ” ومعناه بيت الحياة، وكانوا أحيانًا بيسموه “عت – سبا” مكان العلم، وسموا القائمين على التعليم “سباو” ومعناها النجم أو المرشد أو الهادي.
#000051
بيقول الدكتور ممدوح الدماطي، وزير الآثار السابق إن الـ “بر عنخ” كان أول مدرسة ومكتبة في تاريخ الإنسانية، وكانت مدرسة لتعليم مختلف المعارف، وأكاديمية للفنون.
#000052
المعبودة سشات، عن: youm7
#000053
كان الطفل بيتقدم للكهنة في المعبد علشان يتعلم، وكانت الأسرة بتقدم للمعبد عطايا في مقابل تعليم الابن، كانت الأم بتوصل ابنها للمعبد وتقف مع الكاهن اللي بيعلمه الكتابة والقراءة ومعاها الخبز والعسل والنبيذ.
#000054
كانت المدراس (المعابد) فيها مكتبات اسمها “برن سشو” أو بيت المخطوطات، وكان فيها برديات عن كل شيء، وتم استخدامها كمراجع للمعلمين والمتعلمين، وكانت الربة الحامية للمكتبات دي هي المعبودة “سشات”.
#000055
جت ملاحظة كتبها مُعلم لتلميذه في بردية بتقول: “لقد بلغني أنك أهملتَ دراستك وأنك تتسكع في الطريق، إنّ مثلك مثل المجداف المحطم، انظر إليّ عندما كنتُ صبيًا مثلك لقد مكثتُ في المعبد ثلاثة شهور لا أخرج منه، وعندما خرجتُ تفوقتُ على زملائي في العلم فافعل ما قلت لك”.
#000056
بتفكرك بالمدرسين وأساتذة الجامعة اللي بيحكولنا ازاي كانوا بيذاكروا على لمبة جاز وبقوا عظمة العظمة؟ تقريبًا المعلمين مابيتغيروش على مر الزمن!
#000057
نظام التعليم وأدوات الكتابة في مصر القديمة
#000058
ازاي التفرقة في المعاملة بين الأخوات بتسبب مشاكل تفضل طول...
#000060
يبدأ النظام التعليمي في مصر القديمة من سن أربع لعشر سنوات، وكان بيتلقى فيه التلميذ التعليم العام، وبيتعلم فيها الكتابة وقواعدها، أما المرحلة التانية من عشرة لـ 15 سنة هي مرحلة النسخ، وكان التلميذ بيتدرب فيها على الكتابة اللي درس قواعدها في مرحلة التعليم العام، وبينسخ النصوص المكتوبة، أما المرحلة التالتة فهي التعليم العالي، ودي كانت مرحلة اختيارية وبيتعلم فيها العلوم الدينية، والفنية، والمهنية، وبعض العلوم؛ زيّ الجغرافيا والحساب والطب والفلك.
#000061
بيوضح الدكتور ممدوح الدماطي، إن التعليم الأساسي للكتابة اتخصص له مبنى مستقل هو “عت سبا” وكان بيتبني مستقل أو ملحق بالمعبد، زي المدرسة الملحقة بمعبد الرامسيوم في عصر الدولة الحديثة.
#000062
اخترع المصري القديم ورق البردي وصنعه من نبات البردي اللي بيطلع على شاطئ النيل، وكتب على الحجر الجيري، وقطع الفخار المكسور اللي بنسميها النهارده “أوستراكا”، واستخدم كمان الألواح الخشبية اللي ممكن تتمسح ويُعاد استخدامها مرة تانية.
#000063
وفي عصر البطالمة، دخلت على النظم التعليمية في مصر تغيرات جت من اليونان مع أفكار جديدة، واتحولت الإسكندرية للمدينة الفكرية الأولى في العالم، بعدد مخطوطات فاق الـ 700000 مخطوطة في مكتبتها الشهيرة.
#000066
كانت جامعة أون موجودة على أرض منطقة عين شمس الحالية، وكتب المؤرخ اليوناني هيروديت عن عظمتها، فجعل البطالمة بيتسابقوا على مصر علشان يتعلموا، وبيقول أيمن عشماوي رئيس قطاع الآثار المصرية، إن أفلاطون درس في جامعة أون، وإن فيثاغورس حاول يدخلها وفشل.
#000068
بيقول عشماوي إن أون كانت من أفضل الجامعات، واتخرج منها كبار الكهنة، وكان من أهم أساتذتها المهندس المصري أمنحتب، اللى قدسه المصريينن ولقبوه “وير ماؤو”، ومعناه كبير الناظرين، لإن كهنة عين شمس كانوا بيدرسوا حركات النجوم والشمس، وقدموا للعالم التقويم الشمسي اللي لسه بنستخدمه لحد النهارده.
#000069
آخر كلمة: ماتفوتوش قراءة: جبانة الحيوانات المقدسة في سقارة تكشف افتتان المصريين القدماء برفاقهم من القطط
#000070
صحفي مصري مشغول بدلالات التاريخ وعلاقتها بالحاضر، ومهتم بمفاهيم الهوية والثقافة وعلم المصريات، ومؤمن بالدور المحوري للأدب والسينما والدراما في تشكيل الواقع، ومُتابع لقضايا التغير المناخي.
#000071